**E L Ő T E R J E S Z T É S**

**Balatonhenye Község Önkormányzata Képviselő-testületének**

**2018. december 10-i testületi ülésére.**

**Tárgy**: Szervezeti és Működési Szabályzatáról szóló rendelet módosítása.

**Előterjesztő**: Kovács Csaba Károly, polgármester

**Előkészítette:** Tóthné Titz Éva jegyzőt helyettesítő aljegyző

Danis Orsolya pénzügyi ügyintéző

Jogszabállyal nem ellentétes

---------------------------

Előterjesztő Tóthné Titz Éva

Jegyzőt helyettesítő aljegyző

Tisztelt Képviselő-testület!

Balatonhenye Község Önkormányzata a 1422-9/2018/HERMAN számú támogatási szerződés keretében a zártkerti besorolású földrészletek mezőgazdasági hasznosítását segítő, infrastrukturális hátterét biztosító fejlesztések támogatására pályázatot nyert.

A pályázattal kapcsolatos kiadásokat és bevételeket a 042120 Mezőgazdasági támogatások kormányzati funkción lehet elkülönítetten nyilvántartani.

Balatonhenye Község Önkormányzata szervezeti és működési szabályzatában rögzített kormányzati funkciók megnevezésében történt változás indokolja az alábbi kormányzati funkciók megnevezéseinek aktualizálását.

A 041232 Start-munka program téli foglalkoztatás helyébe az új elnevezés 041232 Start-munka program –Téli közfoglalkoztatás megnevezés lép.

A 082092 Közművelődés- hagyományos közösségi kulturális értéke helyébe az új elnevezés 082092 Közművelődés- hagyományos közösségi kulturális értékek gondozása megnevezés lép.

A 104042 Család és gyermekjóléti szolgálat helyébe az új megnevezés 104042 Család és gyermekjóléti szolgáltatások megnevezés lép.

A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet 1. §értelmében a helyi önkormányzatoknak a közfeladataikat és egyéb tevékenységeiket, azok bevételeit és kiadásait, költségeit és eredményszemléletű bevételeit, funkciószámmal és megnevezéssel be kell sorolni. Ezen kormányzati funkció kódokat és az önkormányzathoz tartozó telephelyeket az önkormányzat tekintetében annak Szervezeti és Működési Szabályzatába is át kell vezetni és a Magyar Államkincstár részére meg kell küldeni.

Tekintettel a fent leírtakra, előkészítésre került a Szervezeti és Működési Szabályzat módosítása.

Kérem a Tisztelt Képviselő-testületet, hogy az előterjesztést megvitatni szíveskedjen.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:**

A rendelet-tervezet címe: Balatonhenye Község Önkormányzata Képviselő-testületének

…/2018.(...) önkormányzati rendelete a szervezeti és működési szabályzatáról szóló 13/2013.(IX.30.) önkormányzati rendelete módosításáról

Társadalmi-gazdasági hatása: Nincs.

Költségvetési hatása: A folyósított pénzösszeg a kormányzati funkció kódon kerülhet tervezésre és felhasználásra.

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának szükségessége: Jogszabályi megfelelés.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek:

- személyi: nincs.

- szervezeti: nincs.

- tárgyi: nincs.

- pénzügyi: nincs.

**INDOKOLÁS**

Balatonhenye Község Önkormányzata a 1422-9/2018/HERMAN számú támogatási szerződés keretében a zártkerti besorolású földrészletek mezőgazdasági hasznosítását segítő, infrastrukturális hátterét biztosító fejlesztések támogatására pályázatot nyert.

A pályázattal kapcsolatos kiadásokat és bevételeket a 042120 Mezőgazdasági támogatások kormányzati funkción lehet elkülönítetten nyilvántartani.

A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet szabályozza, hogy a helyi önkormányzatok a közfeladataikat és egyéb tevékenységeiket nyilvántartják, elszámolják. Ezeket a közfeladatokat és egyéb tevékenységeket a NGM rendelet 1. mellékletben foglalt kormányzati funkciókba kell besorolni és az önkormányzat szervezeti és működési szabályzatába fel kell tüntetni.

Az önkormányzat kormányzati funkciói között eddig nem szerepelt ezért szükséges az önkormányzat szervezeti és működési szabályzatának módosítása, valamint a kormányzati funkció kód felvétele a törzskönyvi nyilvántartásba.

Balatonhenye Község Önkormányzata Képviselő-testületének szervezeti és működési szabályzatáról szóló 13/2013.(IX.30.) önkormányzati rendeletének 1. melléklete kiegészítésre kerül a 12/a ponttal, a következő szerint: 042120 Mezőgazdasági támogatások

A 1. § meghatározza az új kormányzati funkció kódot.

2.§-ban helyesbítésre kerülnek a meghatározott kormányzati funkció kódok megnevezései.

3.§-ban a rendelet hatályba lépése kerül meghatározásra.

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**../2018. (…...) önkormányzati rendelete**

**a Balatonhenye Község Önkormányzata szervezeti és működési szabályzatáról szóló 13/2013.(IX.30.) önkormányzati rendelete módosításáról**

Balatonhenye Község Önkormányzata Képviselő-testülete az Alaptörvény 32. cikk (1) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1.§ A Balatonhenye Község Önkormányzata Képviselő-testületének a Balatonhenye Község Önkormányzata szervezeti és működési szabályzatáról szóló 13/2013.(IX.30.) önkormányzati rendeletének (a továbbiakban: SZMSZ) 1. melléklete a következő 12/a ponttal egészül ki:

„12/a. 042120 Mezőgazdasági támogatások.”

2.§ Az SZMSZ 1. melléklet

a) 10. pontja helyébe a következő rendelkezés lép:

„10. 041232 Start-munka program –Téli közfoglalkoztatás”

b) 33. pontja helyébe a következő rendelkezés lép:

„33. 082092 Közművelődés- hagyományos közösségi kulturális értékek gondozása”

c) 39. pontja helyébe a következő rendelkezés lép:

„39. 104042 Család és gyermekjóléti szolgáltatások”

3.§ Ez a rendelet a kihirdetését követő napon lép hatályba.

Kovács Csaba Károly Tóthné Titz Éva

polgármester jegyzőt helyettesítő aljegyző

Kihirdetés napja: 2018.

Tóthné Titz Éva

jegyzőt helyettesítő aljegyző